|  |  |
| --- | --- |
| Description: grb.TIF | Република СрбијаАутономна покрајина Војводина**Покрајински секретаријат за образовање, прописе, управу и националне мањине – националне заједнице**Булевар Михајла Пупина 16, 21000 Нови СадТ: +381 21 487 45 03;  F: +381 21 456 977 Ounz@vojvodinа.gov.rs |
|  | БРОЈ: 128-614-358/2012-02 | ДАТУМ: 2.6.2015. год. |

**Oсновној школи**

**-Директору Школе -**

ПРЕДМЕТ: Обавештење у вези са учешћем родитеља ученика

 у обезбеђивању вишег стандарда образовања

Заштитник грађана је дописом, дел. број:16887 од 30.4.2015. године, доставио овом покрајинском секретариајту, Препоруке, дел. број: 16594 од 29.4.2015. године у предмету: 128-614-358/2012-02. Поступајући у складу са препоруком број IV обавештавамо школе са територије АП Војводине да није дозвољено обавезивање родитеља да уплате ''ђачки динар''.

Према одредби члана 91. Закона о основама система образовања и васпитања (''Службени гласник РС'', број: 72/2009, 52/2011, 55/2013 и 35/2015-аутентично тумачење), у установи чији је оснивач Република Србија, аутономна покрајина или јединица локалне самоуправе обезбеђује се бесплатно основно образовање и васпитање ученика и одраслих, у складу са овим законом.

Према одредби члана 5. Закона о основном образовању и васпитању (''Службени гласник РС'', број: 55/2013) , основно образовање и васпитање је обавезно и остварује се у складу са законом.

Према одредби члана 156. став 2) Закона о основама система образовања и васпитања, установе могу да остваре и сопствене приходе по основу донација, спонзорства, школарине, уговора и других послова у складу са законом. Остваривање прихода, евидентирање и коришћење средстава из става 2) овог члана врши се у складу са прописима којима се уређује буџетски систем.

Према одредби члана 160. Закона о основама система образовања и васпитања, **установа може учешћем родитеља ученика**, да обезбеди средства за виши квалитет у области основног образовања. Средства из става 1. овог члана користе се за побољшање услова образовања и васпитања у погледу простора, опреме и наставних средстава, за остваривање програма који нису делатност установе, за исхрану и помоћ ученицима. Према одредби члана 58. став 5. тачка 7) Закона, савет родитеља предлаже школском одбору намену коришћења средстава прикупљених од родитеља. Према ставу 6) истог члана Закона, савет родитеља своје предлоге упућује школском одбору.

 **У складу са наведеним, учешће родитеља заснива се искључиво на принципу добровољности.**

 Потребно је да при обезбеђивању средстава за виши квалитет образовања учешћем родитеља ученика школе, школа благовремено предузме активности, како би се ученици и родитељи ученика, на јасан и недвосмислен начин обавестили да се уплата средства прикупљена од родитеља ученика, врши искључиво по принципу добровољности и да се средства искључиво користе у сврху вишег квалитета у области основног образовања - за побољшање услова образовања и васпитања у погледу простора, опреме и наставних средстава, за остваривање програма који нису делатност установе, за исхрану и помоћ ученицима, сагласно одредби члана 160. Закона о основама система образовања и васпитања.

С поштовањем,

Покрајински секретар

 Nyilas Mihály

 (Михаљ Њилаш)